ცეცხლის შეწყვეტის შეთანხმების ანალიზი ნიუ იორკიდან
კოლუმბიის უნივერსიტეტის ადამიანის უფლებათა შესწავლის ინსტიტუტის მშვიდობის პროგრამის ხელმძღვანელი აგვისტოს ომის ხუთი წლის თავზე პროგრესს აფასებს
ვაშინგტონი — 2008 წლის აგვისტოს ომის ცეცხლის შეწყვეტის შეთანხმების ხელმოწერიდან 5 წელი გავიდა. შეთანხმების შესრულების შეფასება კოლუმბიის უნივერსიტეტის ადამიანის უფლებათა კვლევის ინსტიტუტში მშვიდობის პროგრამის დირექტორს, დევიდ ფილიპს ვთხოვეთ. კითხვაზე, თუ როგორ შეაფასებდა ცეცხლის შეწყვეტის შესრულების დღევადელ ეტაპს, ფილიპსი გვპასუხობს: მკვლევარი ფიქრობს, რომ მავთულხლართების პრობლემა სამხრეთ ოსეთის ადმინისტრაციულ საზღვართან, ეწინააღმდეგება 2008 წლის ცეცხლის შეწყვეტის შეთანხმებას. უფრო მეტიც, ის საქართველოს სუვერენიტეტსა და ტერიტორიულ მთლიანობას არღვევს ფილიპსი აქ ქართველი პოლიტიკოსების განცხადებებსაც ეხმაურება, რომელთა თქმით, რუსეთის ხელისუფლება საქმის კურსში არ არის თუ რა ხდება ადმინისტრაციულ საზღვარზე. "ეს სასაცილოა"-ამბობს ის. "ეს არის მიზანმიმართული და სისტემატური მცდელობა რუსეთის მხრიდან, რათა ქართული ტერიტორია შთანქას და იქ რუსული მმართველობა გაავრცელოს." კითხვაზე, თუ როგორ გამოეხმაურება ის საქართველოს პრემიერის მოწოდებას აფხაზებთან და ოსებთან პირდაპირი დიალოგის დაწების თოაბაზე, ფილიპსი ამბობს, რომ ეს განცხადება და ძალისხმევა დაგვიანებუილია, თუმცა დინამიკას მთლიანად ცვლის და ბოლოს, დევიდ ფილიპსი ჟენევის მოლაპარაკებებსაც ეხება და ამბობს, რომ ეს არის მტკივნეული, მაგრამ აუცილებელი პროცესი, რომელიც მხარეებს ჰუმანიტარულ და უსაფრთხოების პრობლემებზე ლაპარაკის საშუალებას აძლევს.